郭萬里

郭萬里（），字雲程，號海鵬，山西太平縣（今屬襄汾縣）南賈人，民籍，明朝政治人物。

 生平 
萬曆四年（1576年）丙子科山西鄉試第三十七名舉人。萬曆八年（1580年）庚辰科三甲第一百名進士。工部觀政，初為山東萊州府推官，十四年行取，擢江西道監察御史，十六年差巡按甘肃。十七年升山东沂州道佥事，调任陕西秦州道，二十年升洮岷道兵備副使，二十二年九月升本省凉州道参政，分守西宁。寻乞终养，父母去世，悲痛异常。《太平縣志·卷十一》人物：郭万里，（郭）昇之侄來孫，字海鹏。明万历庚辰进士，工部观政，授山东莱州府推官，明允有声。行取江西道监察御史，廵按陕甘等处地方，有郭青天之谣，风裁特著。疏论某大臣，岀为山东沂州道，调陕西秦州道，升洮岷道兵备副使，升凉州道兵备参政。寻乞终养，戏彩慈帏，居丧泣血，几不胜丧。后起陕西布政司参政，未就。其居乡也，赈饥济贫，输银粟，焚契劵，舍地立义冢。于贫窭不能举丧者，更为赙赗以殓之。又置义田五顷，恤无告。厚髦士，男女怨旷者补助，俾完室家。每出，策蹇以行，卒遇之，不识为官贵。乡人慕之。其略见杨邑侯、王中丞、杨少卿、张参政四先生《孝养义行碑铭》（艺文志有太平知县杨采学所撰《参政海鹏郭公孝养乡居碑》），祀忠义孝弟。

萬曆三十四年（1606年）七月起复陝西右參政！未赴任張鍾秀《太平縣志·卷之六》。

家族
曾祖父郭寶，曾任大城縣丞；祖父郭九齡，曾任寶坻縣主簿；父親郭如山（1525年-1595年），字子靜，號壽軒，封莱州府推官 明敕封文林郎山东莱州府推官寿轩郭公墓志铭赐进士出身 通奉大夫 都察院右副都御史 奉敕巡抚贵州兼督理湖北川东地方军务 前顺天府尹 邑人王體復撰赐进士出身 通议大夫 协理京营戎政 兵部左侍郎 前奉敕巡抚延绥赞理军务 都察院右副都御史 解梁李春光篆赐进士第 礼科给事中 邑人楊天民书 呜呼！此莱州公之墓。莱州公者，其子今参知君（指郭万里）初仕理莱时，封如其官也。公姓郭氏，讳如山，字子静，号寿轩，吾太平县东刘里人。其居曰南贾庄。远祖祯，在元初时有隐德，始阜其族，六传而为之高祖杲，驯行淳则，世载其名。曾祖敦，积财好施，尝输赀助边，赐爵一级。祖宝，起家明经，官大城县丞。父九龄，嗣家学，亦膺岁辟，官宝坻主簿。二公俱治畿邑，清谨仁惠，民至今称之。 宝坻公娶于李，临江府同知诚之孙女也。生三丈夫子，而公为长。…… 始参知君年舞象，属文隽异，宝坻公喜谓公曰：吾夺而儒，将发而子乎？命为诸生，公益闢塾，延师督课。迨万历丙子，领乡荐，公心怿，而宝坻公已不及见，又以为恨也。庚辰成进士，授推莱郡事，公大怿曰：吾家再起经术，施皆弗竟，今发于汝，必勉之树勋哉！且汝初职刑，《易》所训“明慎”二字，宜警也。与之东征，视其理，日所平亭若而人，释株累若而人。每以告公，公辄喜加餐。居三载，郡无冤民。用最奏，荷恩封公为文林郎，官如子。公归而贵其里中，然遇里中人如旧也，人益高之。 参知君征拜为御史，迎公入都邸，奉其谕，以古称乘骢者为勖。故侍交戟下，屡上封事，敷议剴切，尝见优纳。所弹劾不避权势。按新秦中，丕振风纪，西陲敉宁。无何，陟签齐臬，察沂上，又移之秦，巡天水。寻超擢宪副，备洮岷。处当路塞，裕饷饬兵，虏莫敢犯。凡参知君所至绰有经画，要之公所怂恿也。…… 公既春秋高，不复就子任。甲午冬，参知君迁藩为今秩，当守西宁，间道归省。适公疾，即卧内上寿致祝，遂躬进汤药，欲奏记留侍。公病小愈而强起曰：吾瘥矣，汝责重边疆，若之何不往而假我弛担乎？矧有汝弟在吾侧也。旦日肩舆里外祖道，趣之行，参知君不得已，泣而去。甫之任，遣使以医来，而公溘然逝矣。在乙未正月二十五日，距其生嘉靖乙酉四月九日，享年七十又一也。讣至凉，参知君徒跣奔归，抚柩恸哭，乃居庐治丧如礼云。 公配卫氏，太学生应时女，封太孺人，闺懿夙著，独秀北堂。子男二：长万里，陕西布政司右参政，是称参知君也。娶李氏，封孺人，副韩氏、张氏、杨氏。次万卷，太学生，后公十一月而卒，娶韩氏，太学生京儒女，继冯氏。女四，适张承辉、师廷佑、许邦用、梁邦仰。参知君先有女一，适庠生卫英，而久未男，公为选副室，乃异母同日生二子：曰连珠，聘庠生李植女；曰连璧，未聘。人大奇之，而谓公所培者厚也。……。母衛氏。具慶下。弟萬卷。從弟萬方。

参考文献

Category:萬曆四年丙子科山西鄉試舉人
W
Category:明朝萊州府推官
Category:明朝監察御史
Category:明朝陝西布政使司參政
Category:襄汾人
Category:明朝山东按察司佥事
Category:明朝陕西按察司佥事
Category:明朝陝西按察司副使